Ola Tulluan

Ola Tulluan (født 1947) er en norsk luthersk indonesiamisjonær som fra 2001 til 2010 var generalsekretær for Norsk Luthersk Misjonssamband (NLM).

Han har utdannelse fra Fjellhaug misjonshøgskole i Oslo fra 1969 til 1973 og deretter fra Menighetsfakultetet i Oslo. Han ble cand.theol. i 1975. 

I 1977 reiste han ut som NLM-misjonær i Indonesia. Han var viserektor for Indonesian Bible Institute fra 1986 til 1989 og dekan ved English School of Theology ved Singapore Bible College fra 1991 til 1995. 

I 1995 kom han tilbake til Norge og ble undervisningsinspektør ved Fjellhaug Misjonshøgskole. Han var rektor samme sted fra 1999 til 2001, da han ble generalsekretær for Norsk Luthersk Misjonssamband. Den 1. september 2010 fikk han avløsning av Øyvind Åsland.

 Kilder 
 Om Ola Tulluan i NLM-leksikon

Kategori:Norske lutherske teologer
Kategori:Misjonærer tilknyttet Norsk Luthersk Misjonssamband
Kategori:Generalsekretærer i Norsk Luthersk Misjonssamband
Kategori:Misjonærer i Indonesia
Kategori:Lutherske misjonærer
Kategori:Norske misjonærer
Kategori:Personer fra Orkdal kommune
Kategori:Personer fra Orkland kommune